Giovanni Paolo Panini
Giovanni Paolo Panini (ka Pannini) (17. juuni 1691 Piacenza – 21. oktoober 1765 Rooma) oli baroki maalikunstnik 18. sajandi Itaalias. Hariduse sai Bologna teatrikunstnike koolis. Kunsti õppis Itaalia kunstniku Benedetto Lutti käe all. Roomas olid tema esimesed tööd dekoratiivsed freskod. 1732. aastal asus ta professorina tööle Rooma Prantsuse Akadeemiasse. Ta täiustas perspektiiviõpetust, maalis maastiku- ja linnavaateid ning arhitektuurimälestisi. Oli üks esimesi kunstnike, kes maalis varemeid.